Eagles var regjerende ligamestre etter å ha slått daværende regjerende ligamestre New England Patriots 41–33 i Super Bowl LII og forsøkte å bli det første laget siden Patriots i 2004 til å vinne to Super Bowls på rad. De startet sesongen med NFL Kickoff Game 6. september hvor de slo Atlanta Falcons 18–12. Laget beholdt størsteparten av spillerstallen som vant Super Bowl året før, men noen av spillerne som falt bort inkluderte tight end Trey Burton (en del av Philly Special i Super Bowl), defensive end Vinny Curry og cornerback Patrick Robinson. Quarterback Carson Wentz, som hadde pådratt seg en skade sent i 2017-sesongen, var tilbake som kampstarter i uke 3, men en ryggskade førte til at han igjen kom av banen og ble erstattet av Nick Foles ut sesongen.